S แตกขาใหม่ กระจายเสี่ยง
S ตั้งเป้าการขายพื้นที่นิคมอุตสาหกรรมทั้งหมดภายใน 6 ปี (ปี 65-70) มูลค่ากว่า 4,000 ล้านบาท และเตรียมรับรู้รายได้ประจำอีกปีละกว่า 150 ล้านบาท
S ตั้งเป้าการขายพื้นที่นิคมอุตสาหกรรมทั้งหมดภายใน 6 ปี (ปี 65-70) มูลค่ากว่า 4,000 ล้านบาท และเตรียมรับรู้รายได้ประจำอีกปีละกว่า 150 ล้านบาท
10 ก.ค. 2565

คุณค่าบริษัท
บริษัท สิงห์ เอสเตท จำกัด (มหาชน) หรือ S ซึ่งผ่านการ Backdoor Listing บริษัท รสา พร็อพเพอร์ตี้ จำกัด (มหาชน) หรือ RASA เข้าตลาดหลักทรัพยฯ เมื่อปลายปี 2557 เดิมถูกวางให้เป็นเรือธงด้านธุรกิจอสังหาริมทรัพย์ของกลุ่มสิงห์ แต่จากการมาของโควิดทำให้รายได้ของอสังหาฯ ปรับลดลงอย่างชัดเจน
สะท้อนได้จากงบปี 2563 ที่มีตัวเลขขาดทุนสูงถึง 2,613 ล้านบาท จากรายได้รวม 7,494 ล้านบาท และปี 2564 ขาดทุนลดลงเหลือ 137 ล้านบาท จากรายได้รวม 8,316 ล้านบาท ขณะที่ไตรมาสแรกปีนี้ ขาดทุน 47 ล้านบาท จากรายได้รวม 3,027 ล้านบาท
ทำให้ S ต้องปรับกลยุทธ์แตกไลน์ไปสู่ธุรกิจใหม่ เพื่อกระจายความเสี่ยง…เลยเป็นที่มาของการไปลงทุนธุรกิจนิคมอุตสาหกรรม ซึ่งแบ่งออกเป็น 3 ส่วน ได้แก่ 1.กลุ่มธุรกิจโครงสร้างพื้นฐาน ครอบคลุมธุรกิจผลิตกระแสไฟฟ้า ธุรกิจพลังงาน ธุรกิจบริการด้านวิศวกรรม และธุรกิจบริการ รวมถึงนวัตกรรมต่างๆ 2.ธุรกิจโรงไฟฟ้า ผ่านการร่วมลงทุนกับพันธมิตร จำนวน 3 โรง ขนาดกำลังการผลิตรวมกว่า 400 เมกะวัตต์
และ 3.กลุ่มนิคมอุตสาหกรรม ผ่านโครงการนิคมอุตสาหกรรม เอส อ่างทอง ซึ่งถูกออกแบบมาเพื่อรองรับอุตสาหกรรมอาหารและธุรกิจเกี่ยวเนื่องบนพื้นที่โครงการ 1,776 ไร่ ตั้งอยู่ริมถนนสายเอเชีย กม.63 ต. ไชยภูมิ อ.ไชโย จ.อ่างทอง
โดย S ตั้งเป้าหมายการขายพื้นที่นิคมอุตสาหกรรมทั้งหมดภายใน 6 ปี (ปี 2565-2570) มูลค่ากว่า 4,000 ล้านบาท และเตรียมรับรู้รายได้ประจำอีกปีละกว่า 150 ล้านบาท โดยในปี 2565 ตั้งเป้าหมายขาย 15% ของพื้นที่ทั้งหมด คิดเป็นพื้นที่ 149 ไร่ มูลค่ากว่า 500 ล้านบาท
สำหรับธุรกิจอสังหาฯ วางเป้าหมายยอดโอนกรรมสิทธิ์สะสมในช่วง 5 ปีจากนี้ (ปี 2565-2569) ไว้ที่ 34,000 ล้านบาท หรือเติบโตเฉลี่ย 27% ต่อปี โดยในปี 2565 จะมียอดโอนกรรมสิทธิ์ที่ 4,400 ล้านบาท และตั้งแต่ปี 2569 จะมียอดโอนกรรมสิทธิ์สูงกว่า 10,000 ล้านบาทต่อปี
พร้อมตั้งเป้าหมายจะเปิดตัวโครงการใหม่ในช่วง 5 ปีต่อจากนี้ มูลค่าโครงการรวม 52,000 ล้านบาท แบ่งเป็นบ้านแนวราบ 75% มูลค่า 38,000-39,000 ล้านบาท และคอนโดมิเนียม 25% มูลค่า 13,000-14,000 ล้านบาท
…
รายชื่อผู้ถือหุ้นใหญ่
รายชื่อกรรมการ